Espainiako Alderdien Legea

Espainiako Alderdien Legea 2002ko ekainaren 27an Espainiako Legebiltzarrak onartutako lege bat da. Testu horren arabera, legearen helburua alderdi guztiek demokrazia eta konstituzioa errespetatzea da eta, beraz, bortizkeria onartzen duten alderdiak ezin dira demokratikoak izan. Modu horretan alderdiak legez kanpo uzteko bide administratiboa martxan jarri daiteke.

Legearen helburua Batasuna legez kanpo uztea izan zen, eta lege hori baliatu zen Herri Batasuna, Euskal Herritarrok eta hainbat Herri Plataforma legez kanpo uzteko. Zehazkiago, PP alderdiko buruzagi Jose Maria Aznarrek ad hoc asmo hori berretsi izan du, adieraziz "Alderdien Legea, besteak beste, Bildu legez kanpo uzteko egin zen".

Lege honen alde alderdi hauek bozkatu zutenː Alderdi Popularra, PSOE, CiU, CC eta Alderdi Andaluzista. Guztira aldeko 304 boto izan zituen (Izquierda Unidako Gaspar Llamazaresek ere alde bozkatu zuen, akats baten ondorioz). Jarraian agertzen diren alderdi hauen 16 boto aurka izan zituenː IU, EAJ, EA eta ERC, (ezker abertzaleak ez zuen diputaturik, 2000ko Espainiako hauteskunde orokorretarako abstentzioaren deia egin baitzuen) eta abstentziorik ez zuen izan.

 Ondorioak 
Legearen ondorioz, gehienbat 2003 eta 2011 urteen tartean ezker abertzaleko alderdi gehienak legez kanporatuak izan ziren. Ondorioz, euskal gatazka herri askotara zabaldu zen. Besteak beste "herriaren borondatearen gainetik" beste alderdi batzuek lortu zutelako boterea edo alkate izateahttps://gara.naiz.eus/paperezkoa/20080307/66132/eu/Herri-borondatea-errespetatzeko-aukera-zabaldu-da-Lesakan ENAMeko taldeek "lapurreta" egotzi zieten aukeratuak izan zirenei. 

Besteak beste lege honen ondorioz 2007an, 27 botuekin (boto guztien ̤%7a) Alderdi Popularreko Regina Otaola bihurtu zen Lizartzako alkatehttps://www.elconfidencial.com/espana/2020-02-10/regina-otaola-simbolo-resistencia-eta-portazo-ayuso-deja-asamblea_2449215/ eta 2009an PSEko Patxi Lopez Euskadiko lehendakari.

 Alderdien Legea aplikatu zaien alderdi politiko, hautes elkarte nahiz koalizioak 
 Batasuna, Herri Batasuna, Euskal Herritarrok
 2003ko udal hauteskundeetako 241 herri plataforma
 Autodeterminaziorako Bilgunea
 Aukera Guztiak
 Herritarren Zerrenda
 PCE (r)
 Eusko Abertzale Ekintza
 Euskal Herrialdeetako Alderdi Komunista
 Abertzale Sozialisten Batasuna
 Demokrazia Hiru Milioi
 Askatasuna
 Iniziatiba Internazionalista - Herrien Elkartasuna
 Marinda (Herri Plataforma)
 Santurtziarrak herri plataforma
 Kimua Herri Plataforma
 Artzentaleseko Herri Plataforma
 Herri Plataforma (Zalla)
 Plataforma Orkoiendarra
 Herri Anitza

 Ikus gainera 
 1988-1994ko britainiar hedabideetako ahots zentsura

 Kanpo estekak 
  Lege osoa

Kategoria:Espainiako alderdien legea